**Покана**

**за участие в конкурс**

С настоящата покана Ви информираме, че „Алианц Банк България“ АД /Банката/ стартира конкурс за избор на доставчик на услуги за инкасиране и транспортиране на ценни пратки и, обслужване на АТМ, като при наличие на проявен интерес представянето на окончателни оферти следва да стане не по-късно от 14.06.2024 г. 16:30 часа.

1. **Предмет**

Предмет на конкурса е избор на доставчик, който най-пълно отговоря на нуждите и изискванията на Банката.

В конкурса могат да вземат участие само фирми, регистрирани в България

1. **Условия за подаване на оферти**

Крайният срок за депозиране на оферти е до 16:30 часа но 14.06.2024 г., в деловодството на „Алианц Банк България“ АД на адрес: ПК 1407 гр. София, район Лозенец, кв. „Хладилника“, ул. „Сребърна” № 16, за конкурс „Доставчик на услуги за инкасиране и транспортиране на ценни пратки, обслужване на АТМ устройства и клиентско инкасо“. Заинтересованото лице може да подаде офертата си и по пощата с препоръчано писмо с обратна разписка.

Кандидатите могат да поискат писмено от „Алианц Банк България“ АД допълнителна информация и разяснения относно документацията и процедурата за участие до 3 работни дни преди изтичане на срока за получаване на офертите. “Алианц Банк България” АД отговаря в 3-дневен срок от получаване на искането на електронен адрес, посочен от участника в конкурса.

**Лица за контакт:**

Василка Тончева: vasilka.toncheva[@bank.allianz.bg](mailto:@bank.allianz.bg)

1. **Процедура**

При проявен интерес, участникът подава в срок до 14.06.2024 г. писмо за намерение за участие в конкурса, придружено от образци предоставени от банката, съгласно изискванията за съдържание на офертата.

1. **Оферта, указания за подготовката ѝ**

При изготвяне на офертата всеки участник трябва да се придържа точно към обявените от „Алианц Банк България“ АД условия. Офертата се представя в деловодството на „Алианц Банк България“ АД в запечатан непрозрачен плик от участника или от упълномощен от него представител, лично или по пощата, с препоръчано писмо с обратна разписка. Върху плика се посочва наименованието на участника, адрес за кореспонденция, телефон и електронен адрес и наименованието на процедурата.

При приемане на офертата върху плика се отбелязват дата и час на получаването и посочените данни се записват в деловодният регистър, за което на приносителя се издава документ.

В запечатания непрозрачен плик, обозначен като „Оферта”, следва да се съдържат два отделни запечатани непрозрачни плика, както следва:

**- Плик № 1 с надпис „Документи за подбор”,** в който се поставят следните документи:

Предложение на участника, съдържащо изискуемата информация:

1. Представяне на участника;
2. Административни сведения;
3. Членове на екипа, които ще бъдат ангажирани постоянно с работата по изпълнението на договора, тяхната квалификация и опит в сходни проекти;
4. Финансова информация: финансови отчети за 2022 г., 2023 год. и текущ отчет към 31/03/2024 год.
5. Бизнес лист с клиенти на фирмата и минимум три референции от клиенти, с които сте работили през последната година;
6. Споразумение за конфиденциалност;
7. Въпросник към кандидата за доставчик;
8. Декларация за свързаност;
9. Декларация за видове услуги от предмета на процедурата, които ще се изпълнят от подизпълнители;
10. Списък на документите, подписан от участника.

**- Плик № 2 с надпис „Ценова оферта”,** който съдържа ценовото предложение на участника. Офертата задължително трябва да включва следната информация, на базата на която офертата ще бъде оценена:

1. Цена в лева с включен ДДС;
2. Пълномощно на лицето, подписващо офертата – представя се, когато офертата не е подписана от управляващия и представляващ участника, съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощител и упълномощен), както и изрично изявление, че упълномощеното лице има право да подпише офертата.

**Ценовата оферта се подписва на всеки лист от лица с представителни и управителни функции, посочени в Търговския регистър или изрично упълномощени за това лица.**

**Когато в офертата не са приложени оригинални документи се представят копия от документи, като същите следва да бъдат заверени „вярно с оригинала”, подпис и печат на участника, лице с представителни и управителни функции.**

**Всички приложени документи следва да бъдат изготвени на български език.**

1. **Разглеждане, оценка и класиране на офертите**

Конкурсът се провежда в съответствие с Вътрешните правила на „Алианц България Холдинг“ АД.

Комисия, назначена със заповед на Главния финансов директор на “Алианц България Холдинг” АД, разглежда документите и информацията в плик № 1 **„Документи за подбор”** за съответствие с критериите за подбор, поставени от „Алианц Банк България” АД, и съставя протокол. Когато установи липса на документи и/или несъответствия с критериите за подбор, и/или с други нередовност, включително фактическа грешка, комисията ги посочва в протокола и изпраща уведомление до съответния участник. Участниците представят на комисията съответните документи в срок 1 (един) работен ден от получаването на уведомлението. Когато е установена липса на документи и/или несъответствие с критериите за подбор, участникът може в съответствие с изискванията на „Алианц Банк България” АД, посочени в обявлението, да замени представени документи или да представи нови, с които смята, че ще удовлетвори поставените от „Алианц Банк България” АД критерии за подбор.

Комисията не разглежда документите в плик № 2 **„Предлагана цена”** на участниците, които не отговарят на критериите за подбор.

Комисията може по всяко време да изисква от участниците разяснения за заявени данни, както и допълнителни доказателства за данни, съдържащи се в плик № 1 „Документи за подбор”.

Комисията отстранява участник, който:

1. не е представил някой от необходимите документи или информация;
2. не отговаря на критериите за допустимост;
3. който е представил оферта, която не отговаря на предварително обявените условия;
4. за когото е установено, че е представил невярна информация за доказване на съответствието му с обявените критерии за подбор.

След разглеждане на всички оферти, Алианц Банк България АД ще извърши оценка по вътрешна методология, с цел избор на компания доставчик. Изборът на доставчик подлежи на одобрение от и съгласно правилата на Алианц България Холдинг АД.

Банката си запазва правото да изиска подобрение на оферта от класираните доставчици след разглеждане на всички предложения.

Банката си запазва правото да сключи договор с повече от една компания.

„Алианц Банк България” АД си запазва правото по свое усмотрение да оттегли или измени поканата, да променя, спира или прекратява процеса за избор на доставчик, както и да променя структурата и/или условията на конкурса. Всяко получено предложение може да бъде отхвърлено без посочване на причината.

Уведомяваме Ви, че настоящата покана, както и Вашата оферта, не представляват процедура за обществена поръчка по Закона за обществените поръчки (ЗОП), както и отношенията, свързани с нея, не представляват преддоговорни такива. Предоставянето на Оферта не е основание за ангажиране на преддоговорна отговорност по смисъла на чл. 12 от Закона за задълженията и договорите. Възложителя няма задължение да приеме офертата с най-ниска стойност. В случай, че Офертата Ви не бъде одобрена, Възложителят няма задължение да Ви уведоми за резултатите от преценката на предоставената от Вас Оферта. Всички разходи, направени от Вас във връзка и/или при подготовка на офертата, включително и разходите за участие в процедурата са изцяло за Ваша сметка.

**ЗАБЕЛЕЖКА:**„Алианц Банк България” АД е Администратор на лични данни, вписан в регистъра на администраторите на лични данни под № 28256. Предоставените от Вас доброволно лични данни се събират и обработват за целите на идентификацията Ви и възникване на договорните отношения. Трети лица могат да получат информация само по реда и при условията на Закона за защита на личните данни. Разполагате с право на достъп и право на коригиране на събраните Ваши лични данни.

Управление „Банкови операции“

„Алианц Банк България“ АД